钦定古今图书集成/历象汇编/庶征典/第098卷 > 唐
## 钦定古今图书集成/历象汇编/庶征典/第098卷 > 唐

### 太宗贞观四年正月癸巳武德殿北院火

按：《唐书太宗本纪》云云。

贞观十三年，云阳石燃。

按《唐书太宗本纪》不载。　按《五行志》，“十三年三月壬
寅，云阳石燃方丈，昼则如灰，夜则有光，投草木则焚，
历年乃止。火失其性而沴金也。”〈按旧纪作四月壬寅〉
贞观二十三年三月，甲弩库火。

按《唐书太宗本纪》不载。　“按《五行志》”云云。

### 高宗永徽五年十二月乙巳尚书司勋库火

按《唐书高宗本纪》不载。　“按《五行志》”云云。

### 显庆元年恩州吉州饶州火

按《唐书高宗本纪》不载。　按《五行志》，“显庆元年九月
戊辰，恩州、吉州火，焚仓廪甲仗、民居二百馀家。十一
月己巳，饶州火。”

### 中宗嗣圣十二年〈即武后证圣元年〉明堂火内库灾按唐书武后本纪不载 按五行志证圣元年正月丙申夜明堂火武太后欲避正殿彻乐宰相姚涛以

“为火因人，非天灾也，不宜贬损。”后乃御端门观酺，引
建章故事，复作明堂以厌之。是岁，内库灾，燔二百馀
区。　按《韦承庆传》：承庆出为沂州刺史，明堂灾，上疏
谏，以为文明、垂拱后，执政者未满岁，率以罪去，大抵
皆恶逆不道。夫构大厦，济巨川，必择文梓艅艎，若亟
毁而败，则是用朽木乘胶船也。臣谓陛下求贤之意
切，“而取人之路宽，故一言有合而付大任。”夫以尧举
舜，犹历试诸艰，况庸庸者可超处辅相，以百揆万机
畀小人哉？不报。

嗣圣十三年。〈即武后万岁登封元年〉三月壬寅。抚州火
按《唐书武后本纪》不载　按《五行志》云云。

嗣圣十七年。〈即武后久视元年〉八月壬子。平州火。燔千馀家
按《唐书武后本纪》。不载　按《五行志》云云。

### 景龙四年凌空观灾

按《唐书中宗本纪》。不载。　按《五行志》，“景龙四年二月，
东都凌空观灾。”

按《旧唐书五行志》：“景龙中，东都凌空观灾，火自东北
来，其金铜诸像，销铄并尽。”

### 元宗开元四年定陵火

按《唐书元宗本纪》：“开元四年十二月乙卯，定陵寝殿
火。”

开元五年，定陵火，洪州、潭州灾。

按《唐书元宗本纪》不载　按《五行志》，“五年十一月乙
卯，定陵寝殿火。是岁洪州、潭州灾，延烧州署。州人见
有物赤而暾暾飞来，旋即火发。”〈按定陵火纪作四年十二月志作五年十

《一月》互异，今两存之。

开元十五年，兴教门灾。

按《唐书元宗本纪》：“十五年七月甲戌，震兴教门观灾

按《五行志》：“十五年七月甲戌，兴教门楼柱灾” ，是年

衡州灾，延烧三百馀家，州人见有物大如瓮，赤如烛
笼，所至火即发。

开元十八年，飞龙厩灾。

按《唐书元宗本纪》：十八年二月丙戌，大雨雷震左飞
龙厩灾。　按《五行志》：十八年二月丙寅，大雨雪，俄而
雷震左飞龙厩灾。《占》曰：“天火烧厩，兵大起。”十月乙丑，
东都宫佛光寺火。

### 天宝二年应天门灾

按《唐书元宗本纪》，“天宝二年六月甲戌，震，东京应天
门观灾。”　按《五行志》：天宝二年六月，东都应天门观
灾，延烧左右延福门，经日不灭。京房《易传》曰：“君不思
道，天火燔其宫室。”

天宝九载，华岳庙灾。

按《唐书元宗本纪》。“九载三月辛亥。华岳庙灾。”　按《五
行志》，“九载三月华岳庙灾。时帝将封西岳，以庙灾乃
止。”

天宝十载，运船灾，武库灾。

按《唐书元宗本纪》：“十载八月丙辰，武库灾。”　按《五行
志》，“十载，八月丙辰，武库灾，燔兵器四十馀万。”武库，甲
兵之本也。

按：《旧唐书五行志》：“十载正月大风，陕州运船火烧二
百一十五只，损米一百万石，舟人死者六百人，又烧
商人船一百只。”

### 肃宗宝应元年左藏库灾

按《唐书肃宗本纪》。不载。　按《五行志》。“宝应元年十二
月己酉，太府左藏库灾。”

按《旧唐书五行志》：“宝应元年十一月，回纥焚东都宜
春院，延及明堂，甲子日而尽。”

### 代宗广德元年鄂州火

按《唐书代宗本纪》不载。　按《五行志》，“广德元年十二
月辛卯夜，鄂州大风，火发江中，焚舟三千艘，延及岸
上民居二千馀家，死者数千人。”

### 大历十年浮图灾

按《唐书代宗本纪》。不载　按《五行志》。“大历十年二月。
庄严寺浮图灾。初有疾风震电。俄而火从浮图中出。”

### 德宗贞元元年度支院火

按《唐书德宗本纪》。不载。　按《五行志》。“贞元元年，江陵
度支院火。焚江东租赋百馀万。”

贞元七年，苏州火。

按《唐书德宗本纪》。不载　按《旧唐书五行志》云云。
贞元十三年。尚书省火。

按《唐书德宗本纪》不载。　按《五行志》：“十三年正月，东
都尚书省火。”

贞元十九年四月，家令寺火。

按《唐书德宗本纪》不载。　“按《五行志》”云云。

贞元二十年，开业寺火，洪州火。

按《唐书德宗本纪》不载。　按《五行志》，“二十年七月，洪
州火，燔民舍万七千家。”

按：《旧唐书五行志》：“二十年四月，开业寺火。”

### 宪宗元和四年御史台舍火

按《唐书。宪宗本纪》。不载　按《旧唐书五行志》云云。
元和七年六月。甲仗库灾。

按《唐书宪宗本纪》不载。　按《五行志》：“七年六月，镇州
甲仗库灾，主吏坐死者百馀人。”

按《旧唐书五行志》：“七年，镇州甲仗库一十三间灾，节
度使王承宗杀主守百馀人。承宗方拒天军，而兵仗
为灾所焚，天意嫉恶也。”

元和八年，江陵大火。

按《唐书宪宗本纪》不载　“按《五行志》”云云。

元和十年，转运院献陵火。

按《唐书宪宗本纪》。十年十一月盗焚宪陵寝宫
按《旧唐书五行志》。十年四月。河阴转运院火。十一月
献陵寝宫永巷火。

元和十一年十一月甲戌，元陵火。

按《唐书宪宗本纪》云云。　按《五行志》。十一年十一月
甲戌。“元陵火。李师道起宫室于郓州。将谋乱。既成而
火。”

按《旧唐书五行志》：“十一年十二月，未央宫及飞龙草
场火，皆王承宗、李师道谋挠用兵，阴遣盗纵火也。时
李师道于郓州起宫殿，欲谋僭乱，既成，是岁为灾并
尽，俄而族灭。”

### 文宗太和二年昭德寺火

按《唐书文宗本纪》：“太和二年十一月甲辰，昭德寺火。”

按：《五行志》：“太和二年十一月甲辰，禁中昭德寺火。”

延至宣政东垣及门下省，宫人死者数百人。

太和三年，仗内火。

按《唐书文宗本纪》：“三年十月癸丑，仗内火。”

太和四年，陈州、许州、浙西海陵火。

按《唐书文宗本纪》不载。　按《五行志》，“四年三月，陈州、
许州火，烧万馀家。十月，浙西火。十一月，扬州海陵火太和八年，飞龙厩火。
按《唐书文宗本纪》，“八年五月己巳，飞龙神驹中厩火。”

按：《五行志》：“八年三月，扬州火，燔民舍千区” ，五月己

巳，飞龙神驹中厩火。十月，扬州市火，燔民舍数千区。
十二月，禁中昭成寺火。

太和九年，西市火。

按《唐书文宗本纪》不载　按《旧唐书五行志》：“九年六
月乙亥朔，西市火。”

### 开成二年徐州火

按《唐书文宗本纪》不载。　按《五行志》，“开成二年六月，
徐州火，延烧民居三百馀家。”

开成四年，乾陵火，扬州火。

按《唐书文宗本纪》：“四年十二月乙卯，乾陵寝宫火。”
按《五行志》：“四年十二月乙卯，乾陵火。丁丑晦，扬州市
火，燔民舍数千家。”

### 武宗会昌元年潞州市火

按《唐书武宗本纪》不载。　“按《五行志》”云云。

会昌三年，神龙寺、万年县火。

按《唐书武宗本纪》，三年六月，西内神龙寺火。　按《五
行志》，“三年六月，西内神龙寺火。万年县东市火，焚庐
舍甚众。”

会昌六年，行宫幔城火。

按《唐书宣宗本纪》：“六年八月辛未，大行宫火。”　按《五
行志》：“六年八月葬武宗，辛未，灵驾次三原县，夜大风，
行宫幔城火。”

### 僖宗乾符四年十月东都圣善寺火

按《唐书僖宗本纪》不载。　按《五行志》云云。

### 光启元年幽州地有火

按《唐书僖宗本纪》不载。　按《五行志》，“光启元年正月，
幽州坊谷地常有火。长庆三年夏，遂积水为池。”近水
沴火也。

### 昭宗大顺二年幽州灾相国寺灾

按《唐书昭宗本纪》不载　按《五行志》：“大顺二年六月
乙酉，幽州市楼灾，延及数百步。七月癸丑甲夜，汴州
相国寺佛阁灾。是日暮，微雨震电，或见有赤块转门
谯藤网中，周而火作。顷之，赤块北飞，转佛阁藤网中，
亦周而火作。既而大雨暴至，平地水深数尺，火益甚，
延及民居，三日不灭。”